Familieferie med to voksne og to jenter på 11 og 14 år. Bodde hos Pia i nesten to uker. Pia tok i mot oss dagen vi kom og hadde masse gode tips til hva vi kunne gjøre, hvor vi kunne spise, og hvor vi kunne leie bil, og handle. Vi hadde nytte av disse tipsene. Leiligheten ligger i gåavstand til strand og restauranter, og det er en nærbutikk 50 meter opp i gata. Og det er bare 5 min å gå til Miro-senteret for de kunst-interesserte. Vi brukte det godt utstyrte kjøkkenet til å lage frokost og lunsj omtrent hver dag. God wi-fi i leiligheten, og det lille bassenget er gull verdt når temperaturen kryper over 30 grader. Vi hadde to flotte uker her, og Pia var en veldig god vert.